**Előterjesztés**

**Telki Termelői piac üzemeltetéséről**

„A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében”

Az előterjesztést készítette: jegyző

Előterjesztő: polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A Telki Piac üzemeltetését 2013 óta a Hambuch Bt. látja el. Fenntartó a Telki Önkormányzat. Az üzemeltetési szerződés módosítását javasoljuk:

1. A jövőben a Piac üzemeltetését a Hambuch Bt. helyett a KOKUKK Egyesület vállalja, ezért szükséges a 2013-ban a Hambuch Bt.-vel megkötött megállapodás megszüntetése.

1. Az üzemeltetési szerződésben szükséges a feladatkörök pontosítása különös tekintettel a piaci rendezvény befejezésekor a hulladék eltávolítására és a járványügyi előírásokban meghatározott korlátozó intézkedésekre és esetleges fertőtlenítésre. A házirend módosítása szükséges a kukák ürítésére vonatkozó rendelkezés pontosítása miatt.

1. Jelenlegi üzemeltetési szerződés szerint tilos gépjárművel a piac ideje alatt a területen tartózkodni. A gyakorlatban azonban két árusító is be szokott állni és a járműről oldja meg az árusítást. Javaslatunk, hogy a fenntartó két beállóhelyet létesítve engedje a járműről való árusítást legalizálva az évek óta fennálló gyakorlatot.

1. A jogszabályi hivatkozásokat és a fogalmak használatát pontosítottuk a javaslatunkban, a „Piac” elnevezést használjuk általánosságban, a piac elnevezése is változik: „Telki Termelői Piac”.

1. Rögzíteni javasoljuk, hogy az üzemeltetőnek a terület hasznosítójával, a Kodolányi Közösségi Házzal bérleti szerződést kell kötnie.
2. Pontosítani javasoljuk, hogy a megállapodás elválaszthatatlan része a Házirend, az csak a felek egyező akaratával módosítható.

Telki, 2021. január 22.

Deltai Károly

Polgármester

**Határozati javaslat**

**Telki község**

**Képviselő-testülete**

**… /2021. (I. …..) számú önkormányzati határozata**

**Telki Termelői piac üzemeltetéséről szóló megállapodás tárgya**

A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§. (4) bekezdésben kapott felhatalmazás alapján Telki község Önkormányzat képviselő-testületének feladat és határkörében eljárva a következő döntést hozom:

1. Telki község Önkormányzata és a HAMBUCH Kert- és Parképítő Szolgáltató Betéti Társaság (székhely: 2089 Telki, Áfonya utca 18., képviseli: Hambuch Norbert) közötti a Helyi termelői Piac üzemeltetésével kapcsolatos megállapodást a felek közös megegyezéssel, 2020. december 31. napjára visszamenőleges hatállyal, a jövőre nézve megszüntetik.

1. Telki község Önkormányzata a Helyi Termelői Piac üzemeltetésére megállapodást köt a Kodolányi János Kulturális és Környezetvédő Közhasznú Egyesülettel (2089 Telki, Berkenye utca 20.).

A Képviselő-testület felhatalmazza a polgármestert a megállapodás aláírására.

Felelős: polgármester

Határidő: azonnal